"स जातो येन जातो,न जाति बंश समुन्नतिम्,
मिथिला मे महाराज हरिसिंहदेवक पूर्व ब्राह्मण समाजक वैवाहिक स्तर बदतर छल । पंजी प्रबंधक अभाव मे संबंधिक आ एक्के रक्तक संतानादि मे विवाह भय जैत छल । आइयो काल्हि इएह स्थिति कमो बेस देखना जाइछ । जे विवाह बिना सिद्धाँकलत लिखोउने होइछ ताहि मे ई संभावना बनल रहैछ । बहुत लोक केँ अज्ञान बस एकर आवश्यकता नहि बुझना जाइछ । स्थिति एहन बदतर भेल जाइछ जे मैथिल ब्राह्मणक नवतूर अपन पाच सात पीढ़ीक पितरक ज्ञान नहि रखैत छथि । हमरा कतहु पढ़ल अछि जे महात्मा गाँधी जखन मिथिला अएलाह आ हुनका पंडित लोकनि सँ मैथिल ब्राह्मण आ कर्ण कायस्थक पंजी प्रबंधक विषय मे ज्ञात भेल तँ ओ एहि तत्व सँ अतिशय प्रभावित भय एकर बैज्ञानिक ताक अत्यंत प्रशंसा केलनि आ एकर उल्लेख अपन "हरिजन" मे सेहो कएने छथि । जगदगुरु शंकराचार्य सेहो अपन एकटा ग्रन्थ मे वशिष्ट संहिताक उल्लेख करैत कहल जे पाँच पीढी मातृपक्ष आ सात पीढी पितृ पक्ष त्यागिये केँ विवाह करव उचित । रक्त सम्बन्ध मे विवाहक निंदा मनुस्मृतियो मे कएल गेल अछि । अपना सँ निम्न वर्गक लोक सँ विवाह समबन्ध केने प्रगतिशीलता मे बाधा उपस्थिति होइत अछि । आइ स्थिति ई अछि जे मिथिलाक ई सामाजिक धरोहर लुप्त प्राय भेल जैत अछि । नवयुवक लोकनि केँ पूछब तँ मूलक स्थान पर गोत्र आ गोत्रक स्थान पर मूल कहताह आ अधिकांशतः एहि सँ परिचितो नहि छथि । करीव ११३२ ई ० पश्चात् मिथिलाक तत्कालीन महाराज हरिसिंह देव नेहरा गाम मे एकटा पोखरि कटौलन्हि आ ओकर यज्ञ मे मिथिलाक समस्त ब्राह्मण केँ निमंत्रण देल आ ताही क्रम मे पंजी प्रबंध बनल । पंजी प्रबंधक हम कोनो विशेषज्ञ नहि तखन तँ जे किछु सुनल आ जानल अछि से हम संक्षेप मे कहि रहल छी ..........
 गाम-गामक ब्राह्मण अपन विशिष्ट कर्मकांड विद्या आ धनक बलेँ अपन-अपन श्रेष्ठ्ताक डंका पीटय लगलाह फलःस्वरुप ब्राह्मण मे विभेद उत्पन्न भए गेल । ख्याति प्राप्त विद्वान आ धनिकाहा सभ पचास सँ सए धरि विवाह करथि । जतय जाहि गाम मे विवाह करथि कन्या केँ ततहि बापक संरक्षण मे छोड़ि देथि । एकर परिणाम ई भेल जे जैज आ नाजैज संतानक ढेर लागि गेल , जे ब्राह्मण वर्ग मे एकटा प्रतिभाहीन संस्कारहीन आ हीनाचरणक वर्ग पनपय लागल । अनुचित विवाहक फल वर्णशंकर , कुचेढ , आ मुर्ख संतानक जन्म भेनेँ ब्राह्मणत्वक तेज आ संस्कार घटय लागल । कतेको ठाम बेमातर भाय बहीन मे जानकारीक अभाव मे विवाह भय गेल जाहि सँ जन्मक रोगी आ बलेल संतान सभ उत्पन्न होमय लागल । एहनो काल मे ब्राह्मण वर्ग मे किछु श्रेष्ठ मनीषी आ चिन्तक छलाह जे बैसि केँ एहि पतनक कारण आ तकर निदानक ब्यबस्था ताकय लगलाह । अनेक काल धरि एकर चिंतन चलैत रहल । ओ लोकनि ब्राह्मण वर्गक अधःपतनक जे मूल कारण सबहक खोज कएलन्हि ताहि मे .......
 "ब्राहणानाम् समुत्पन्ना तद् बीज कथनम् तथा ,
ओ तत्कालीन ब्राह्मण समाज केँ पाच वर्ग मे विभाजित कएला .... .
 मूलकः- मूलक की अर्थ ?
 (एहि मे ग्राम शब्द सेहो लागल अछि , तकर की तात्त्पर्य ? आ एही संग गोत्रक ब्याख्या सेहो देखल जाय। )
की पंजी प्रबंध एहुखन सर्वथा परिशुद्ध रूपेँ चलि रहल अछि ?
 मैथिल ब्राह्मण मध्य जे उपाधि सभ अछि तकरो पाँछा तथ्य अछि ?
 ३१. ०३. २०१३.
 मूल ग्रामः नरुआर, मधुबनी, मिथिला।
 वर्तमान एवं पत्राचार पताः
६३ ए, जय भारत इनक्लेव,
जिलाः- गजियाबाद, (यू. पी. )
(साभारः मिथिला जगत ब्लाग पेज)